Liikkeellä suun terveydenhuollon aiheisia kalasteluviestejä

Ekhva on saanut ilmoituksia suun terveydenhuollon teemaisista kalasteluviesteistä. Viestit voivat näyttää virallisilta. Viesteissä asiakasta voidaan pyytää avaamaan linkki, turvaposti tai verkkopankki linkin kautta.

Ekhvan suun terveydenhuollon tekstiviesteissä ei ole linkkejä! Lähettämämme viestit eivät sisällä esimerkiksi linkkejä, toisin kuin kalasteluviesteissä.

Ekhvan suunterveydenhuollon ajanvarauksiin liittyvissä viesteissä kerrotaan, että sinulla on ajanvaraus, varattu aika sekä muistutus ajan perumisesta tarvittaessa.

Ainakaan toistaiseksi hammashuollon kalasteluviestejä ei ole lähetetty Ekhvan nimissä.

Miten toimia, jos saat kalasteluviestin?

Älä vastaa viestiin tai klikkaa siinä olevia linkkejä.

Ota viipymättä yhteys pankkiisi, jos olet tehnyt huijauksen perusteella maksun, rikollinen on päässyt verkkopankkiisi tai saanut maksukorttitietosi käsiinsä

Lisäohjeita: https://www.suomi.fi/oppaat/tietovuoto

Artikkeli Liikkeellä suun terveydenhuollon aiheisia kalasteluviestejä julkaistiin ensimmäisen kerran DEV Etelä-Karjalan hyvinvointialue.