Ekhvan väestöinfo vuoden 2026 toiminnasta ja sopeutuksista järjestetään ensi torstaina

Etelä-Karjalan hyvinvointialue (Ekhva) järjestää väestöinfon eteläkarjalaisille torstaina 11.12.2025 klo 17 verkossa. Infon kesto on tunti.

Infossa hyvinvointialuejohtaja Sally Leskinen kertoo ensi vuoden talousarviosta ja sopeutustoimista.

- Me turvaamme jatkossakin lakisääteiset palvelut. Samaan aikaan meidän on tehtävä mittavia muutoksia päästäksemme valtion meille myöntämän rahoituksen mukaiseksi. Näihin liittyvillä sopeuttamisilla on vaikutusta tulevaisuuden palvelutarjontaan, Leskinen sanoo.

Voit liittyä infoon 11.12.2025 kello 17.00 tästä linkistä | Microsoft Teams

Linkki toimii vasta väestöinfon alkaessa. Jos sinulla ei ole Teams-sovellusta, voit liittyä infoon myös tietokoneen verkkoselaimella.

Voit etukäteen lähettää kysymyksen infoon vastattavaksi. Kysymys tulee lähettää keskiviikkoon 10.12.2025 klo 12 mennessä. Kysymyksen voi lähettää tätä kautta: https://link.webropol.com/s/kysymysinfoon-joulukuu2025

Myös infossa voi esittää kysymyksiä kirjoittamalla lähetyksen Q&A -kanavaan.

Ongelmia liittymisessä?

Q&A toimii 11.12.2025 infossa valitettavasti vain Teams-sovelluksen kautta. Mikäli seuraat väestöinfoa selaimella, ei infoa valitettavasti pääse kommentoimaan tai kysymyksiä esittämään. Pahoittelemme Teamsista johtuvaa häiriötä.

Jotkin puhelinmallit eivät anna liittyä Teamsiin kuuntelijaksi ilman, että lataa sovelluksen tai vaihtaa selaimen asetuksista ”Käytä tietokoneversiota”. Teams-sovelluksen voit ladata omasta sovelluskaupastasi. Väestöinfoon voit liittyä kirjautumatta Teamsiin.

Mikäli katsot väestöinfoa suoraan selaimesta ilman Teams-sovellusta, suosittelemme käyttämään selaimena Edgeä tai Chromea.

Artikkeli Ekhvan väestöinfo vuoden 2026 toiminnasta ja sopeutuksista järjestetään ensi torstaina julkaistiin ensimmäisen kerran DEV Etelä-Karjalan hyvinvointialue.