Päivitetty uutinen klo 12.10: etäyhteysjärjestelmän häiriö on saatu korjattua

Uutista päivitetty 11.12.2025 klo 12:10
Järjestelmätoimittaja on saanut häiriön korjattua. Videovälitteiset käynnit toimivat taas.

Tiedotimme aiemmin:

Etäyhteysjärjestelmässä häiriö kotihoidossa ja kotikuntoutuksessa

Videovälitteisissä käynneissä käytettävässä etäyhteysjärjestelmässä on tällä hetkellä häiriö, joka koskee ainoastaan kotihoitoa ja kotikuntoutusta. Turvapuhelimet ja muut turvateknologiaan liittyvät laitteet ja järjestelmät toimivat normaalisti.

Videovälitteiset käynnit eivät ole onnistuneet torstaiaamusta alkaen normaalisti, sillä laitteissa on havaittu epävakautta. Kotihoidossa ja kotikuntoutuksessa on siirrytty poikkeustilannemallin käyttöön.

- Kaikkien asiakkaiden käynnit toteutetaan. Osan tavoitamme toisella järjestelmällä, osalle on soitettu ja osan käynti vaihtuu fyysiseksi käynniksi. Käynti voi häiriön aikana valitettavasti kuitenkin poikkeustilannemallista johtuen viivästyä sovitusta kellonajasta, kertoo esihenkilö Katja Joronen kotihoidon tukitiimistä.

Kotikuntoutuksesta soitetaan asiakkaalle puhelimitse, mikäli etäyhteys ei toimi. Asiakkaalle varataan tällöin uusi kuntoutusaika.

Vikaa selvitetään parhaillaan, tiedotamme lisää mahdollisimman pian.

Pahoittelemme häiriöstä aiheutuvaa haittaa.

Artikkeli Päivitetty uutinen klo 12.10: etäyhteysjärjestelmän häiriö on saatu korjattua julkaistiin ensimmäisen kerran DEV Etelä-Karjalan hyvinvointialue.